มีอาการดังกล่าวเกือบ 1 อาทิตย์แล้วครับไม่เจ็บหรือแสบขณะปัสสาวะ แต่ถ้าจับจะมีอาการคันภายใน แล้วรู้สึกจะปัสสาวะบ่อยขึ้นมากด้วยครับกังวลว่าจะเป็นอะไรครับ โรคปัสสาวะอักเสบหรือหนองในครับ
สวัสดีค่ะอาการปัสสาวะบ่อยและคันในท่อปัสสาวะในชาย อาจเกิดจาก-ท่อปัสสาวะอักเสบ จากการติดโรคติดต่อทางเพศสัมพันธ์ เช่นหนองใน หรือการได้รับบาดเจ็บบริเวณท่อปัสสาวะ-กระเพาะปัสสาวะอักเสบ แต่เกิดได้น้อยในเพศชาย-กรวยไตอักเสบ-นิ่วในทางเดินปัสสาวะในกรณีนี้อาจเป็นท่อปัสสาวะอักเสบ แนะนำพบแพทย์เพื่อตรวจร่างกายและตรวจปัสสาวะเพื่อยืนยันการติดเชื้อ รวมถึงคัดกรองโรคติดต่อทางเพศสัมพันธ์ไปด้วยการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการอักเสบและปวดของกระเพาะปัสสาวะ งดการมีเพศสัมพันธ์ไปก่อนหากปวดแสบเวลาปัสสาวะ ปัสสาวะมีเลือดหรือหนองปนมาก มีไข้สูง ควรรีบไปพบแพทย์